Unionin yleisen tuomioistuimen tuomio 22.1.2025 – Tes Electrical Electronic v. EUIPO – Tes Touch Embedded Solutions (Xiamen) (TES)
(Asia T-517/23)1
EU-tavaramerkki – Menettämismenettely – EU-kuviomerkki TES – Osittainen menettäminen – Tavaramerkin tosiasiallinen käyttö – Näyttö tavaramerkin tosiasiallisesta käytöstä – Asetuksen (EU) 2017/1001 58 artiklan 1 kohdan a alakohta ja 2 kohta – Unionin yleiselle tuomioistuimelle ensimmäistä kertaa esitetyt todisteet
Oikeudenkäyntikieli: englanti
Asianosaiset
Kantaja: Tes Electrical Electronic Corp. (Taipei, Taiwan) (edustaja: asianajaja S. Bénoliel-Claux)
Vastaaja: Euroopan unionin teollisoikeuksien virasto (EUIPO) (asiamies: J. Ivanauskas)
Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Tes Touch Embedded Solutions (Xiamen) Co. Ltd (Xiamen, Kiina) (edustaja: asianajaja J. Wernicke)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan osittain kumoamaan ja osittain muuttamaan Euroopan unionin teollisoikeuksien viraston (EUIPO) toisen valituslautakunnan 16.5.2023 tekemän päätöksen (asia R 2250/2022-2).
Tuomiolauselma
Euroopan unionin teollisuusoikeuksien viraston (EUIPO) toisen valituslautakunnan 16.5.2023 tekemä päätös (asia R 2250/2022-2) kumotaan osittain, ja päätöstä muutetaan siten, että valitus, jonka TES Electrical Electronic Corp. oli tehnyt EUIPO:n kyseiselle valituslautakunnalle mitättömyysosaston 21.9.2022 tekemästä päätöksestä, hyväksytään siltä osin kuin kyse on EU-kuviomerkin TES tosiasiallisesta käytöstä esitetystä näytöstä luokkaan 9 kuuluvien tietojenkeruulaitteiden, eristysmittarien ja PH-mittarien osalta.
Kanne hylätään muilta osin.
Asianosaiset vastaavat omista oikeudenkäyntikuluistaan.
____________
1     EUVL C, C/2023/66, 9.10.2023.